Нощта.
Свят на сенки, който крие над половината животни на нашата планета.
Досега камерите ни предлагаха само бегъл поглед към техния живот.
Но с най-новите технологии
виждаме нощта като ден.
С камери, сто пъти по-чувствителни от човешкото око,
сега можем да заснемем красотата на нощта
и то - в цвят.
Чудати пейзажи.
Странни създания, събудени за живот от мрака.
Невиждано поведение.
Сега можем да наблюдаваме животните
в последните останали диви кътчета.
Нощта.
По Брега на скелетите в Намибия слънцето вече залязва.
ТЕКСТА ЧЕТЕ ТОМ ХИДЪЛСТЪН
Тук пустинята на Африка се среща с Атлантическия океан.
Мястото изглежда лишено от живот.
Но за няколко месеца през годината
по крайбрежието е пълно с гости от океана.
Това са южноафриканските морски мечки.
Всяка пролет над половин милион от тях излизат на брега, за да се размножават.
Мястото явно е идеално за отглеждане на малки.
Родено едва преди седмици...
...това мъниче все още изцяло зависи от майка си.
През първите четири месеца
ще се храни единствено с висококалоричното й мляко.
Изхранването на гладно дете е изтощителна задача.
Майката редовно отскача до океана, за да се нахрани,
понякога отсъства с дни.
Тогава малките остават...
...сами вкъщи.
Но по сумрак е опасно.
Двойка черногърби чакали.
Когато майката я няма, за да ги пази,
малките трябва да се отбраняват сами.
Единственото им оръжие са острите зъби.
През деня малките успяват да прогонят чакалите.
Но падне ли мрак, нещата се променят.
По тъмно чакалите могат да ги изненадат.
Дълга нощ, изпълнена с опасности, предстои на малките.
Досега не сме повдигали завесата
пред драмите, които се разиграват по тези брегове нощем.
Но сега имаме нова технология,
която разкрива тайните на нощта
както никога досега.
В първите часове след залез колонията е много шумна.
В шумотевицата, останало само, малко зове майка си.
Възрастните наоколо не му помагат.
Южноафриканските морски мечки се грижат само за своите.
Малкото трябва да се оправя само.
За късмет, наоколо е пълно с тюленчета, чиито майки ловуват в океана.
През нощта всички се скупчват заедно в нещо като ясла за тюлени.
Само така имат шанс да оцелеят.
А през нощта опасностите са реални.
На брега има останки от кораб. Пясъкът ги е затрупал.
Сега това е бърлогата на най-могъщата глутница чакали.
Над 95 на сто от храната им
съставляват именно тюленчетата.
Този натрапчив вой е зов за начало на лов.
Това са първи кадри по рода си -
с нощна камера е заснет лов на чакали в мрака.
За тях зрелите тюлени са твърде сериозна мишена.
Затова глутницата се промъква навътре в колонията и търси малки.
За нас, хората,
малките остават невидими в мрака.
Но зрението на чакала е много силно нощем.
Благодарение на него не изпуска шанс.
Заспало тюленче.
Наблизо има голяма морска мечка
и този път чакалът се оттегля.
Но друго тюленче се е отдалечило от "яслата".
И става мишена.
Ще се спаси, само ако стигне до морето,
където чакал не може да го последва.
Успява да се спаси.
Далеч от вълните,
от пустинята се дочува странен хор.
Останали скрити от слънцето през деня,
нощта е времето, когато навън излизат дребни обитатели на пустинята.
Това е мъжки дебелоопашат гекон, търсещ любов.
Но в тъмното трудно намираш партньор.
Затова издава крякащи звуци.
Тази женска харесва това, което чува.
Но за да последва сърцето си,
трябва да рискува живота си.
Това е паякът бяла дама.
Ловува гекони.
Отровата на ухапването му е смъртоносна.
Дори в непрогледен мрак той засича плячката по вибрации в пясъка.
Твърде бърз е за паяка, който се оттегля в подземната си дупка.
За дебелоопашатия гекон е рисковано да тръгне да търси любов.
Но рискът си струва.
Нощем пустото крайбрежие крие други изненади.
Пясъкът е погълнал не само кораби.
Покрил е цели селища.
Старо изоставено миньорско селище.
Странни нощни духове обитават тук.
Това е кафява хиена. Местните я наричат крайбрежен вълк.
За пръв път камера наднича
в нощния живот на този вид животни.
Руините на изоставено казино сега са бърлогата на малко семейство.
Тук живеят майка
и двете й дъщери тийнейджърки.
Младите не са хапвали нищо днес.
Гладни са.
И избухливи.
Такива странни нощни битки наричаме "борба с муцуни".
Така младите хиени изпитват силата си.
Боят приключва. Задължение на майката е да намери храна.
Смята се, че кафявата хиена се храни с трупове.
Но по тези места тя се е приучила и да ловува...
...тюленчета.
За пръв път имаме възможност
да видим как нощта им помага да уловят плячката си.
Ако не са камерите...
В тъмното не бихме успели да различим хиената.
Скрита е в мрака.
И не преследва малките.
Чака те да отидат при нея.
Малко извън обсега й.
Но това ще се промени в полза на хиената.
Малко след полунощ
откъм океана се разстила плътна мъгла и скрива луната.
За тюленчетата става по-трудно от всякога да забележат хиената.
Тя се премества сред камъните.
И изчаква.
И най-сетне - идеалната мишена.
Могъщите й челюсти довършват започнатото.
Убийството скоро привлича нежелано внимание.
Прегладнелите чакали я обграждат. И са много.
Но дори цяла глутница не може да се опре на мощния нощен ловец.
За тази нощ ловът приключи.
На зазоряване...
Глутницата чакали се връща при кораба си.
Колонията морски мечки се раздвижва.
Останали скупчени заедно, повечето оцеляват през нощта.
Едно от малките чува познат зов.
Майка му се е върнала.
Малкото най-сетне ще се нахрани.
След няколко месеца малките ще са достатъчно пораснали, за да напуснат брега
и да започнат следващия етап от живота си в морето.
Брегът на скелетите в Намибия отново ще бъде място на покой.
ЗЕМЯТА ПРЕЗ НОЩТА
ЗАСНЕТО В ТЪМНОТО
Най-трудно за екипа на сериала се оказа
заснемането на неуловимата кафява хиена.
Да отидат в изоставеното селище, бе смело начинание.
На километри наоколо няма жива душа.
КАРИНА ТОМАС, ПОМ.-ПРОДУЦЕНТ
Нощем е зловещо.
Усещането за ужас се усилва,
когато насреща им се появява едра хиена.
Толкова близо!
Никой не е наясно на какво са готови тези хищници нощем.
Дори експертът по хиени д-р Ингрид Визел не знае.
От години ги наблюдавам денем.
ИНГРИД ВИЗЕЛ, ИЗСЛЕДОВАТЕЛ
Но нощем поведението им може би е друго.
Нямам търпение да видя записа.
Дрон с камера за нощно виждане помага на екипа да обследва руините
и да прецени къде е най-добре да сложи камерите.
Откриват, че казино в старото селище сега е бърлога.
Невероятно!
От 20 години проучвам хиените тук,
но за пръв път съм с филмова компания, която може да ги снима нощем.
Екипът наблюдава хиените няколко седмици,
но поведението им през нощта често го изненадва.
Някои неща дори Ингрид вижда за пръв път.
Заснетото тази нощ е смайващо.
Не мога да повярвам.
Но за нея най-любопитният факт е,
че съседите на хиената - чакалите, също се присъединяват към боричканията.
Чакалите не оставят на мира хиената.
Според мен това се случва основно нощем.
Един чакал е голям смелчага
и дори се промъква крадешком в бърлогата на хиените.
Определено лоша идея.
Прекрасно е да наблюдаваш поведението им нощем.
Съвместно с учени и с помощта на новите технологии,
екипът успя да заснеме невиждани дотогава сцени
от живота на тези потайни нощни животни.
Превод Анна Делчева